CELEX: 32017R0636
Language: mt
Date: 2017-03-30 00:00:00
Title: Regolament ta' Implimentazzjoni tal-Kummissjoni (UE) 2017/636 tat-30 ta' Marzu 2017 dwar il-klassifikazzjoni ta' ċerti prodotti fin-Nomenklatura Magħquda

5.4.2017   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 91/4
               
            REGOLAMENT TA' IMPLIMENTAZZJONI TAL-KUMMISSJONI (UE) 2017/636
      tat-30 ta' Marzu 2017
      dwar il-klassifikazzjoni ta' ċerti prodotti fin-Nomenklatura Magħquda
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (UE) Nru 952/2013 tal-Parlament Ewropew u tal-Kunsill tad-9 ta' Ottubru 2013 li jistabbilixxi l-Kodiċi Doganali tal-Unjoni (1), u b'mod partikolari l-Artikolu 57(4) u l-Artikolu 58(2) tiegħu,
      Billi:
      
                  (1)
               
               
                  Biex tiġi żgurata l-applikazzjoni uniformi tan-Nomenklatura Magħquda annessa mar-Regolament tal-Kunsill (KEE) Nru 2658/87 (2), huwa meħtieġ li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta' dan ir-Regolament.
               
            
                  (2)
               
               
                  Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kull nomenklatura oħra li hija bbażata fuqha, parzjalment jew kollha kemm hi, jew li żżid xi subdiviżjoni magħha u li hija stabbilita b'dispożizzjonijiet speċifiċi tal-Unjoni, bl-għan tal-applikazzjoni ta' tariffi u miżuri oħra relatati mal-kummerċ tal-prodotti.
               
            
                  (3)
               
               
                  Skont dawk ir-regoli ġenerali, il-prodotti deskritti fil-kolonna (1) tat-tabella stabbilita fl-Anness għandhom jiġu kklassifikati taħt il-kodiċi NM indikat fil-kolonna (2), minħabba r-raġunijiet stabbiliti fil-kolonna (3) ta' dik it-tabella.
               
            
                  (4)
               
               
                  Huwa xieraq li jiġi stipulat li l-informazzjoni vinkolanti dwar it-tariffi maħruġa għall-prodotti kkonċernati minn dan ir-Regolament u li ma tikkonformax ma' dan ir-Regolament, tkun tista' tibqa' tiġi invokata mid-detentur, għal ċertu perjodu, skont l-Artikolu 34(9) tar-Regolament (UE) Nru 952/2013. Dak il-perjodu għandu jkun ta' tliet xhur.
               
            
                  (5)
               
               
                  Il-miżuri previsti f'dan ir-Regolament huma skont l-opinjoni tal-Kumitat tal-Kodiċi Doganali,
               
            ADOTTAT DAN IR-REGOLAMENT:
      Artikolu 1
      Il-prodotti deskritti fil-kolonna (1) tat-tabella stabbilita fl-Anness għandhom jiġu kklassifikati fin-Nomenklatura Magħquda taħt il-kodiċi NM indikat fil-kolonna (2) ta' dik it-tabella.
      Artikolu 2
      L-informazzjoni vinkolanti dwar it-tariffi li ma tkunx konformi ma' dan ir-Regolament tista' tibqa' tiġi invokata skont l-Artikolu 34(9) tar-Regolament (UE) Nru 952/2013 għal perjodu ta' tliet xhur minn meta jidħol fis-seħħ dan ir-Regolament.
      Artikolu 3
      Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, it-30 ta' Marzu 2017.
         
            
               Għall-Kummissjoni,
            
            
               F'isem il-President,
            
            Stephen QUEST
            
               Direttur Ġenerali
            
            
               Direttorat Ġenerali għat-Tassazzjoni u l-Unjoni Doganali
            
         
      
      
         (1)  ĠU L 269, 10.10.2013, p. 1.
      
         (2)  Ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana. (ĠU L 256, 7.9.1987, p. 1).
      
         ANNESS
         
                     Deskrizzjoni tal-prodotti
                  
                  
                     Klassifikazzjoni (Kodiċi NM)
                  
                  
                     Raġunijiet
                  
               
                     (1)
                  
                  
                     (2)
                  
                  
                     (3)
                  
               
                     Par bokkli biex jintużaw bħala mekkaniżmu ta' tiskir għal ċintorini tas-sigurtà. Kull bokkla tikkonsisti minn mekkaniżmu tal-metall li jsakkar, qafas tal-plastik, ċinga tat-tessut, elementi tal-metall li jgħaqqdu u senser elettriku li jiġġenera sinjal ta' ħoss meta ċ-ċinturini tas-sikurezza tal-vettura mistennija li jkunu, iżda ma jkunux, imsakkrin f'xulxin.
                     Fil-kompożizzjoni totali tal-prodott skont il-piż, l-azzar bil-karbonju jirrappreżenta 56 %, il-plastik 21 %, it-tessuti 13 % u materjali oħrajn 10 %.
                     Dan huwa element ta' assemblaġġ taċ-ċinturin tas-sikurezza użat, pereżempju, għas-sedili ta' vettura bil-mutur.
                     Ara l-istampa (*1)
                     
                  
                  
                     8308 90 00 
                  
                  
                     Il-klassifikazzjoni hija ddeterminata mir-regoli ġenerali 1, 3(b), 4 u 6 għall-interpretazzjoni tan-Nomenklatura Magħquda, in-Nota 3 tat-Taqsima XV u mill-kliem tal-kodiċijiet NM 8308  u 8308 90 00 .
                     Il-prodott għandu l-karatteristiċi oġġettivi ta' bokkla li taħdem bħala mekkaniżmu ta' tiskir.
                     Il-klassifikazzjoni taħt l-intestatura 8301  bħala serratura b'bażi ta' metall hija eskluża minħabba li la hu apparat li jissikka mħaddem b'ċavetta u lanqas ikkontrollat b'kombinazzjoni ta' ittri jew ċifri u lanqas mhu serratura li titħaddem bl-elettriku (ara wkoll in-Noti ta' Spjegazzjoni tas-Sistema Armonizzata għall-intestatura 8301 ).
                     Il-klassifikazzjoni taħt l-intestatura 8302  muntaturi b'bażi ta' metall, fittings u oġġetti simili xierqa għal oqfsa ta' vetturi hija eskluża minħabba li l-oġġett mhuwiex parti tal-bòdi tal-karozza, iżda parti mill-assemblaġġ taċ-ċinturin ta' sikurezza.
                     Il-klassifikazzjoni taħt l-intestatura 8708  bħala parti taċ-ċinturin tas-sikurezza hija eskluża wkoll, minħabba li l-intestatura tkopri biss ċinturini tas-sikurezza ta' vetturi tal-intestaturi minn 8701  sa 8705  iżda mhux partijiet minnhom.
                     Il-klassifikazzjoni taħt is-subintestatura 8708 21  bħala ċinturini tas-sikurezza mhux kompluti hija eskluża wkoll minħabba li l-prodott jirrappreżenta biss wieħed mill-elementi taċ-ċinturin tas-sikurezza komplut (li jikkonsisti f'ħames taqsimiet: bokkli, ritrattaturi, ankri, strixxi u latchplates) u għalhekk, kif ippreżentat ma għandux il-karattru essenzjali tal-oġġett komplut jew mitmum.
                     Abbażi tal-karatteristiċi u proprjetajiet oġġettivi tiegħu, il-prodott li ma jistax jiġi kklassifikat taħt intestatura speċifika, xorta waħda, skont il-karatteristiċi u l-kwalitajiet oġġettivi tiegħu, jixbah ħafna lill-bokkli tal-intestatura 8308 . Għaldaqstant, l-oġġett għandu jiġi kklassifikat taħt il-kodiċi tan-NM 8308 90 00  bħala bokkli b'bażi tal-metall.
                  
               
            
         
            (*1)  L-istampa qiegħda hemm għal raġunijiet ta' informazzjoni biss.